CELEX: 22020D0336
Language: et
Date: 2019-12-13 00:00:00
Title: EMP Ühiskomitee otsus nr 318/2019, 13. detsember 2019, millega muudetakse EMP lepingu XIII lisa „Transport“ [2020/336]

5.3.2020   
               
               
                  ET
               
               
                  Euroopa Liidu Teataja
               
               
                  L 68/74
               
            
         EMP ÜHISKOMITEE OTSUS
         nr 318/2019,
         13. detsember 2019,
         millega muudetakse EMP lepingu XIII lisa „Transport“ [2020/336]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 11. veebruari 2019. aasta rakendusmäärus (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013 (1).
                  
               
                     (2)
                  
                  
                     Rakendusmäärusega (EL) 2019/317 tunnistatakse alates 1. jaanuarist 2020 kehtetuks komisjoni rakendusmäärused (EL) nr 390/2013 (2) ja (EL) nr 391/2013, (3) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu XIII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa muudetakse järgmiselt.
            
                        1)
                     
                     
                        Punkti 66xj (komisjoni rakendusmäärus (EL) 2019/123) järele lisatakse järgmine punkt:
                        
                                    „66xk.
                                 
                                 
                                    
                                       32019 R 0317: komisjoni 11. veebruari 2019. aasta rakendusmäärus (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013 (ELT L 56, 25.2.2019, lk 1).
                                    Käesolevas lepingus loetakse selle rakendusmääruse sätteid järgmises kohanduses:
                                    
                                                a)
                                             
                                             
                                                sõltumata lepingu protokollist nr 1 hõlmab mõiste „liikmesriik/liikmesriigid“ lisaks oma tähendusele kõnealuses rakendusmääruses ka EFTA riike;
                                             
                                          
                                                b)
                                             
                                             
                                                EFTA riikide puhul osutab mõiste „võrgustiku haldaja“ EFTA riikide alalise komitee nimetatud võrgustiku haldajale;
                                             
                                          
                                                c)
                                             
                                             
                                                EFTA riikide puhul osutab mõiste „tulemuslikkuse hindamise asutus“ EFTA riikide alalise komitee nimetatud tulemuslikkuse hindamise asutusele;
                                             
                                          
                                                d)
                                             
                                             
                                                artikli 14 lõikele 1 lisatakse järgmine lõik:
                                                „Kui hindamine puudutab ühe või mitme ELi liikmesriigi või ühe või mitme EFTA riigi tulemuslikkuse kavasid ja neis sisalduvaid eesmärke, korraldab EFTA riigi/riikide puhul hindamise EFTA järelevalveamet ja ELi liikmesriigi/liikmesriikide puhul komisjon. Sellega seoses teevad komisjon ja EFTA järelevalveamet koostööd, et võtta ühised seisukohad kogu käesolevas artiklis kehtestatud menetluse raames.“;
                                             
                                          
                                                e)
                                             
                                             
                                                artikli 15 lõikesse 1 lisatakse järgmine lõik:
                                                „Kui hindamine ja läbivaatamine puudutavad ühe või mitme ELi liikmesriigi või ühe või mitme EFTA riigi tulemuslikkuse kavasid ja neis sisalduvaid eesmärke, korraldab EFTA riigi/riikide puhul hindamise EFTA järelevalveamet ja ELi liikmesriigi/liikmesriikide puhul komisjon. Sellega seoses teevad komisjon ja EFTA järelevalveamet koostööd, et võtta ühised seisukohad kogu käesolevas artiklis kehtestatud menetluse raames.“;
                                             
                                          
                                                f)
                                             
                                             
                                                artikli 18 lõikesse 1 lisatakse järgmine lõik:
                                                „Kui põhjendatud taotlus puudutab ühe või mitme ELi liikmesriigi või ühe või mitme EFTA riigi tulemuseesmärke, korraldab EFTA riigi/riikide puhul hindamise EFTA järelevalveamet ja ELi liikmesriigi/liikmesriikide puhul komisjon. Sellega seoses teevad komisjon ja EFTA järelevalveamet koostööd, et võtta ühised seisukohad kogu käesolevas artiklis kehtestatud menetluse raames.“;
                                             
                                          
                                                g)
                                             
                                             
                                                artikli 19 lõikesse 2 lisatakse järgmine lõik:
                                                „Kui võrgustiku tulemuslikkuse kavaga on seotud nii komisjoni määratud võrgustiku haldaja kui ka EFTA riikide alalise komitee määratud võrgustiku haldaja, teevad komisjon ja EFTA järelevalveamet koostööd, et võtta ühine seisukoht.“;
                                             
                                          
                                                h)
                                             
                                             
                                                EFTA riikide puhul asendatakse artikli 19 lõigetes 1, 3 ja 4 sõna „komisjon“ sõnadega „EFTA järelevalveamet“ sobivas käändes.“
                                             
                                          
                              
                  
                        2)
                     
                     
                        Punktide 66xf (komisjoni rakendusmäärus (EL) nr 390/2013) ja 66wm (komisjoni rakendusmäärus (EL) nr 391/2013) tekst jäetakse välja alates 1. jaanuarist 2020.
                     
                  
         
            Artikkel 2
            Rakendusmääruse (EL) 2019/317 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 14. detsembril 2019, tingimusel et kõik EMP lepingu artikli 103 lõike 1 kohased teated on edastatud, (*1) või EMP ühiskomitee 13. detsembri 2019. aasta otsuse nr 317/2019 (4) jõustumise päeval, olenevalt sellest, kumb kuupäev on hilisem.
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 13. detsember 2019
            
               
                  EMP ühiskomitee nimel
               
               
                  eesistuja
               
               Gunnar PÁLSSON
            
         
         
            (1)  ELT L 56, 25.2.2019, p. 1.
         
            (2)  ELT L 128, 9.5.2013, lk 1.
         
            (3)  ELT L 128, 9.5.2013, lk 31.
         
            (*1)  Põhiseadusest tulenevaid nõudeid ei ole nimetatud.
         
            (4)  Vt käesoleva Euroopa Liidu Teataja lk 72.